  Туспуктэм: vk.com (Удмуртская Государственная Филармония) Наталия Сильвестрова Ижкарын Удмуртиысь филармониын нимысьтыз ожгар ужрадэ пыриськисьёслэн нылпиоссылы «Морозко» крезьгуро возьматон (0+) дасязы. Калык инструментъёсын шудӥсь «Золотая мелодия» оркестрлэсь конценртсэ учкыны 28-тӥ толсуре 300 адями люкаськиз: пиналъёс, соослэн анайёссы, песянайёсы, ӵыжы-выжыоссы. Со сярысь элькун тӧролэн но кивалтэтлэн пресс-службазы ивортӥз. Ужъюртын ӟечлэсьтон концертъёс ялан радъяло. « Выль ар азьын нылпиос, уката ик кудъёсызлэн атайёссы ожгар ужъёсты быдэсто, праздникез возьмало. Артистъёсмы тыршо, пиналъёс выль ар выжыкылэз мед шӧдозы шуыса » Альберт Кочуров, Филармонилэн кивалтӥсез Эгра ёросысь Евгения Вахрушева концерт учкыны кык пичи нылыныз лыктӥз.  « Юрттэт шӧдӥське, ми понна выль ар мылкыд кылдытыны тыршо. Нылъёс атайзылэсь мӧзмо, но праздник бырымтэ. Возьматонэз учкомы, шутэтскомы, выль ар мылкыд басьтомы. Нылъёсы Тол Бабайлэсь сцена вылэ потэмзэ витё » Евгения Вахрушева Нимысьтыз ожгар ужрадэ пыриськисьёслэн нылпиоссылы выль ар ужрадъёс вань муниципал кылдытэтъёсын ортчозы. Озьы ик ожгарчиослэн пиналъёссы элькун шулдыръяськонъёсы вуылозы, ческыт кузьымъёс басьтозы. Удмуртиысь ожгарчиос но соослэн семьяоссы «Защитники Отечества» кун фондлэн ёзэтаз юрттэтлы вазиськыны быгато. Тодэ вайытом, ЛНР-ысь пиналъёслы Удмуртиысь 500 искусственной выль ар кызъёс келязы. Тегъёс: нимысьтызужрад нылпиос Выльар Ижкар Филармония Удмуртия  